LV Eiropas Savienības Oficiālais Vēstnesis C 47/6

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 47/04)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMA VEIDLAPA

PADOMES REGULA (EEK) Nr. 2081/92

“PÂTES D'ALSACE”

Nr. EK: FR/00324/7.11.2003

CAN ( ) AĢN ( X )

Šī kopsavilkuma veidlapa ir sniegta informācijas nolūkā. Lai iegūtu visu informāciju, konkrēti, par CAN vai AĢN produktiem, ir jāiepazīstas ar visām specifikācijām, kas ir pieejamas vai nu konkrētā valstī, vai Eiropas Komisijas dienestos (1)

1. Dalībvalsts kompetentais dienests:

Nosaukums: Institut National des Appellations d'Origine Adrese: 138, Champs Elysées – 75008 PARIS – FRANCE Tālr.: (1) 53.89.80.00 Fakss: (1) 42 25 57 97

2. Grupa:

2.1. Nosaukums: Alsace Qualité: nodaļa “fabricants de pâtes” 2.2. Adrese: 2 rue de Rome, 67300 SCHILTIGHEIM Tālrunis: 03.88.19.16.78 Fakss: 03.88.18.90.42 e-pasts: alsace-qualite@alsace-qualite.com 2.3. Struktūra: vietēja tiesību asociācijas, kas sastāv no 3 kolēģijām: — profesionālās lauksaimniecības organizācijas (lauksaimniecības palāta, arodbiedrība, kooperatīvs), — lauksaimniecības pārtikas produktu ražotāju organizācijas un uzņēmumi, kas saorganizēti īpašās nodaļās, — izplatītāju, patērētāju un ēdināšanas uzņēmumu pārstāvji.

3. Produkta veids:

Klase 2.7. Makaronu izstrādājumi

4. Specifikācijās sniegtais apraksts:

(4. panta 2. punkta nosacījumu kopsavilkums)

4.1. Nosaukums: “Pâtes d'Alsace”

4.2. Apraksts: “Pâtes d'Alsace” tirgo pārtikas iepakojumā, kas ļauj redzēt visu produktu vai tā daļu.

“Pâtes d'Alsace” ražo pēc tradicionālas receptes, proti, izmantojot sastāvdaļu īpašu maisījumu šādās proporcijās:

1 kg augstākās kvalitātes cieto kviešu mannas putraimu,

320 g svaigu olu (kas atbilst 7 svaigām olām).

4.3. Ģeogrāfiskais apgabals: Nosaukumu “Pâtes d'Alsace” var izmanto tikai makaronu izstrādājumiem, kas tiek ražoti Elzasas reģionā izvietotās ražotnēs.

4.4. Izcelsmes pierādījums: “Pâtes d'Alsace” ražošana no noteiktajām izejvielām notiek Elzasas reģionā izvietotās ražotnēs, tādējādi turpinot ar olām gatavotu makaronu izstrādājumu ražošanas tradīciju.

Katrs uzņēmums ir ieviesis iekšējo izsekojamības sistēmu, kas ļauj, pēc gatavā produkta spriežot, noteikt ražošanas parametrus un to, kādas izejvielas ir izmantotas.

Šā produkta izsekojamība balstās uz partiju identifikācijas sistēmu visos ražošanas posmos un atbilstošu to reģistrāciju.

4.5. Ieguves veids: “Pâtes d'Alsace” ražo no augstākās kvalitātes cieto kviešu mannas putraimiem un 320 g svaigu olu uz kilogramu putraimu. “Pâtes D'ALSACE” ieguves veids ir iedalīts vairākos posmos, no kuriem katrs posms ir būtisks.

4.6. Saikne:

Īpašs raksturojums

Elzasas makaroni jau kopš seniem laikiem tiek ražoti no miltiem un olām. Šī Elzasai raksturīgā recepte, kurai raksturīgs īpaši lielais gatavošanas procesā izmantoto olu skaits, skaidrojama ar to, ka no ražošanas pirmsākumiem līdz pat XIX gadsimtam to gatavoja lauku mājās, kur viegli bija pieejamas olas no saimniecības.

Makaronu gatavošana ilgu laiku bija saimnieču privilēģija, recepte un gatavošanas māka tika nodota no paaudzes paaudzei.

Ražošanas procesa industrializācija pagājušā gadsimta beigās un jo īpaši šā gadsimta sākumā nav mainījusi šo tradicionālo recepti. Lai gan tieši pretēji, ražotāji pastāvīgi centušies uzlabot makaronu sastāvu ar olām līdz nonākuši līdz proporcijai 7 olas uz vienu kilogramu izmantoto cieto kviešu mannas putraimu. Optimāls līdzsvars garšas īpašību ziņā, ko šodien vienprātīgi pieņēmuši Elzasas ražotāji un kas tiem ļauj saglabāt no olām gatavoto makaronu ražošanas tradīciju.

Noteiktas īpašības

Pievienojot olas, tiek uzlabota makaronu garša,, mīklu apstrādāt ir daudz vienkāršāk un pēc vārīšanas laikā tiem ir labāka konsistence.

Vēsturiskā un mūsdienu reputācija

Vēsturiskais pētījums, ko veicis Rolands OBERLS [Roland OBERLE], kurš ir kultūras mantojuma kurators, kultūras jautājumu atašejs Elzasas Mākslas un vēstures jautājumos Lejasreinas Ģenerālpadomē, liecina, ka makaronus Elzasā gatavo kopš XV gadsimta, taču tas, kas ir svarīgi, ir fakts, ka Elzasas makaroni vienmēr ir gatavoti uz olu pamata:

1507.: Elzasā publicētā pirmā pavārgrāmata (“Kochbuch”, iespiedis Mathias Kopfuff, Strasbūrā, 1507. gadā), kā arī Platina (Platina) darba tulkojums vācu valodā (Von allen Speiser und Gerichen, Strasbourg, 1530) jau piemin, kas pastāv Wasser Strieble (Spätzle). 1671.: abats Bušingers (Buchinger) sniedz Elzasas makaronu recepti, kuras norādījumiem seko vēl pat šodien: “nūdeles gatavo no daudzām olām, labiem miltiem un sāls. Bez ūdens, bet ar lielu daudzumu olu”. 1811.: publikācija ar atsauci uz Elzasas ēdieniem: “Oberrheinisches Kochbuch” (Augšreinas Pavārgrāmata), kurā izklāstīta tāda pati nūdeļu recepte, kādu sniedza abats Bušingers (Buchinger). 1840.: pirmā ražotne Elzasā: “Maison Scheurer”, kas aprīkota ar visjaunākajām iekārtām. Tā ievieš mehānisko abru un hidraulisko spiedi. Pēc 1870.: makaronus ražo simtiem maiznieku, kuri to, lai saglabātu, žāvē ceptuves karstumā. 1871.: Scheurer pievienojas aptuveni piecpadsmit uzņēmumi. Elzasa ātri kļūst par galveno Vācu Reiha no olām gatavotu makaronu ražošanas reģionu. 1920.: Darbība tiek izvērsta, nodibinot DEKA, kas koncentrējas galvenokārt uz kvalitāti (augstākā labuma cieto kviešu mannas putraimi, svaigas olas, kas tiek sasistas rūpnīcā). 1932.: DEKA produkti tiek apbalvoti ar zelta medaļu “Exposition internationale du centenaire de Pasteur”. 1933.: DEKA produkti saņem Grand Prix“Le Confort chez Soi” izstādē un zelta medaļu “Exposition d'économie domestique”. 1934.: DEKA produkti ir ārpus konkurences to izcilo sasniegumu dēļ “Exposition universelle industrielle et commerciale”. 1996.: tiek publicēts vēsturisks pētījums: “L'histoire des pâtes d'Alsace” (Autoren: Catherine MALAVAL und Roland OBERLE – Editions VETTER. 1998.: “Pâtes d'alsace” tiek iekļauta un aprakstīta “Inventaire du patrimoine culinaire de la France – Alsace – Produits du terroir et recettes traditionnelles” (Editions Albin Michel).

Jau vairāk kā trīs gadsimtus no svaigām olām gatavotu makaronu ražošanas tradīcija ir viena no Elzasas tradicionālās virtuves spilgtākajām iezīmēm.

Šos makaronus pasniedz kopā ar tādiem tradicionāliem ēdieniem kā zaķa sautējums, zivs vīna mērcē vai Reinas lasis.

Elzasas makaroni šodien veido vairāk kā 50 % valstī saražoto makaronu, kurus gatavo no olām.

4.7. Kontroles struktūra:

Nosaukums: CERTIQUAL (Elzasas augstas kvalitātes produktu sertifikācijas apvienība), vietēja tiesību apvienība, kas reģistrēta Schiltigheim tiesā ar Nr. 1163 atbilstīgi standartam EN 45011, apstiprināta ar Nr. CC 08 un COFRAC akreditēta. Adrese: Espace Européen de l'Entreprise – 2 rue de Rome – 67300 SCHILTIGHEIM Tālrunis: 03 88 19 16 78 Fakss: 03 88 19 55 29 e-pasts: certiqual2@wanadoo.fr

4.8. Marķējums: Uz katras makaronu izstrādājumu iepakojuma jābūt šādai norādei:

PÂTES D'ALSACE

7 oeufs frais

au kilo de semoule de blé dur

CERTIQUAL

67300 SCHILTIGHEIM

numéro d'agrément CC 08

4.9. Valsts prasības: -

(1) Eiropas Komisija, Lauksaimniecības ģenerāldirektorāts – Lauksaimniecības produktu kvalitātes nodaļa, B-1049 Brisele